## A KULTURÁLIS, OKTATÁSI ÉS CIVIL BIZOTTSÁG

## 2021. október 26-ai ülésének határozatai

**64/2021.(X.26.) KOCB számú határozat**

A Kulturális, Oktatási és Civil Bizottság napirendjét az alábbiak szerint fogadta el:

**NAPIREND**

**NYILVÁNOS ÜLÉS**

1. **Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára (Közgyűlés 4.)**

**Előadó:** Nagyné Dr. Gats Andrea, a Jogi és Képviselői Osztály vezetője

**Meghívottak:** Horváth Zoltán, a Szombathelyi Médiaközpont NKft. ügyvezető igazgatója, az AGORA Kulturális Központ igazgatója

1. **Javaslat az AGORA Savaria Kulturális és Médiaközpont Nonprofit Kft. ügyvezetői álláshelyére beérkezett pályázatok elbírálására (Közgyűlés 5.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Horváth Zoltán, pályázó

Bakó Lajos, pályázó

1. **Javaslat előadó-művészeti szervezetekkel megkötendő megállapodások jóváhagyására (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Kiss Barna, a Savaria Szimfonikus Zenekar igazgatója

Szabó Tibor, a Weöres Sándor Színház Nonprofit Kft. igazgatója

Kovács Géza, a Mesebolt Bábszínház igazgatója

1. **Javaslat a Szombathelyi Települési Értéktár Bizottság Működési Szabályzatának módosítására (Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Bődi Lívia, a Szombathelyi Települési Értéktár Bizottság elnöke

1. **Javaslat a 2022/2023. tanévre vonatkozó általános iskolai körzethatár véleményezésére** **(Közgyűlés 1.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Fodor István, a Szombathelyi Tankerületi Központ igazgatója

1. **Javaslat az ELTE Savaria Egyetemi Központtal kapcsolatos döntések meghozatalára (Közgyűlés 2.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Lenkai Nóra, az ELTE SEK rektori biztosa

1. **Javaslat közterületek elnevezésére (Közgyűlés 11.)**

**Előadó:** Dr.Holler Péter, a Hatósági Osztály vezetője

1. **Tájékoztatás Szombathely Megyei Jogú Város  Önkormányzata által fenntartott óvodák óvodapedagógusi ellátottságáról (SAJÁT)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

1. **Tájékoztató Szombathely Megyei Jogú Város Önkormányzata által fenntartott óvodákban történt fejlesztéséről (SAJÁT)**

**Előadó:** Oszkó Melinda, a Beruházási Iroda vezetője

**Meghívottak:** Imréné Erényi Katalin, a Szombathelyi Köznevelési GAMESZ igazgatója

1. **Javaslat támogatási kérelmek elbírálására (SAJÁT)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívottak:** Mesterházyné Gyimesi Ilona, a Közoktatási Szakértők Országos Egyesülete Vas Megyei Szervezetének elnöke

**ZÁRT ÜLÉS**

**11. Javaslat a kultúra és a sport területén dolgozók önkormányzati kitüntetésére (Közgyűlés 15.)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**12. Javaslat Petz-ösztöndíjak odaítélésére (SAJÁT)**

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**65/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára*” című előterjesztést megtárgyalta, és a Szombathelyi Médiaközpont Nonprofit Kft. alapító okiratának módosításáról szóló I. sz. határozati javaslatot a Közgyűlésnek elfogadásra javasolja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Szombathelyi Médiaközpont NKft. ügyvezető igazgatója)

**Határidő**: 2021. október 28.

**66/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat az AGORA Savaria Kulturális és Médiaközpont Nonprofit Kft. ügyvezetői álláshelyére beérkezett pályázatok elbírálására*” című előterjesztést megtárgyalta, és a szakmai bizottság véleményének megfelelően javasolja a Közgyűlésnek, hogy az ügyvezetői feladatok ellátásával Horváth Zoltánt bízza meg.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2021. október 28.

**67/2021.(X.26.) KOCB számú határozat**

A Kulturális, Oktatási és Civil Bizottság a „Javaslat előadó-művészeti szervezetekkel megkötendő megállapodások jóváhagyására”c. előterjesztést megtárgyalta és az Emberi Erőforrások Minisztériuma és a Savaria Szimfonikus Zenekar között megkötendő közszolgáltatási szerződés tervezetét az előadó-művészeti szervezetek támogatásának részletes szabályairól szóló 428/2016. (XII.15.) Korm. rendelet 10.§ (2) bekezdésére figyelemmel, az SZMSZ 52.§ (3) bekezdés 10. pontja alapján az előterjesztés 1. sz. melléklete szerinti tartalommal javasolja jóváhagyásra a Közgyűlésnek.

**Felelősök:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károly Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója)

**Határidő:** 2021. október 28.

**68/2021.(X.26.) KOCB számú határozat**

A Kulturális, Oktatási és Civil Bizottság a „Javaslat előadó-művészeti szervezetekkel megkötendő megállapodások jóváhagyására”c. előterjesztést megtárgyalta, és az SZMSZ 52.§ (3) bekezdés 10. pontja alapjánjavasolja a Közgyűlésnek, hogya kötendő megállapodásokat a Mesebolt Bábszínházzal az előterjesztés 2. számú, a Weöres Sándor Színház Nonprofit Kft.-vel a 3. számú, továbbá a Savaria Szimfonikus Zenekarral a 4. számú melléklet szerinti tartalommal jóváhagyja.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(A végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Kovács Géza, a Mesebolt Bábszínház igazgatója,

Szabó Tibor, a Weöres Sándor Színház Nonprofit Kft. ügyvezetője,

Kiss Barna, a Savaria Szimfonikus Zenekar igazgatója)

**Határidő:** 2021. október 28.

**69/2021.(X.26.) KOCB számú határozat**

A Bizottság a „Javaslat a Szombathelyi Települési Értéktár Bizottság Működési Szabályzatának módosítására” c. előterjesztést megtárgyalta, és a Működési Szabályzat módosítását az előterjesztés melléklete szerinti tartalommal a Közgyűlésnek elfogadásra javasolja.

**Felelősök:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Bődi Lívia, a Szombathelyi Települési Értéktár Bizottság elnöke

Dr. Károlyi Ákos jegyző

(A végrehajtásért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2021. október 28.

**70/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat a 2022/2023. tanévre vonatkozó általános iskolai körzethatár véleményezésére”* c. előterjesztést megtárgyalta és a Szombathelyi Tankerületi Központhoz tartozó általános iskolák 2022/2023. tanévre vonatkozó felvételi körzet tervezetét a jelenleg hatályos felvételi körzet alábbi kiegészítésével javasolja a Közgyűlésnek elfogadásra:

* a Neumann János Általános Iskola felvételi körzeténél kerüljön feltüntetésre a Galamb József utca,
* a Dési Huber István Általános Iskola felvételi körzeténél kerüljön feltüntetésre a Dr. Reismann Adolf utca,
* a Nyitra Utcai Általános Iskola felvételi körzeténél kerüljön feltüntetésre a Boglárka utca, valamint a Körtés utca.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért: Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** 2021. október 28.

**71/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat az ELTE Savaria Egyetemi Központtal kapcsolatos döntések meghozatalára*” c. előterjesztést megtárgyalta, és a bizottsági vitában elhangzottakra is figyelemmel javasolja a határozati javaslatot elfogadásra a Közgyűlésnek.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

Dr. Horváth Attila alpolgármester

Dr. Károlyi Ákos jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője/

**Határidő:** 2021. október 28.

**72/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat az ELTE Savaria Egyetemi Központtal kapcsolatos döntések meghozatalára*” c. előterjesztést megtárgyalta, és felkéri a polgármestert, hogy a rektori biztos által a bizottsági ülésen ismertetett 2021-2024. évre szóló intézményfejlesztési terv a 2021. október 28-i ülés előtt a Közgyűlés tagjainak kerüljön megküldésre.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. Károlyi Ákos jegyző

/a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal

**73/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat közterületek elnevezésére*” c. előterjesztést megtárgyalta, és a határozati javaslatot a Közgyűlésnek elfogadásra javasolja azzal, hogy a közterület elnevezéséről szóbeli előterjesztés alapján a Közgyűlés döntsön.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Dr. Holler Péter, a Hatósági Osztály vezetője

Kalmár Ervin, a Városüzemeltetési és Városfejlesztési Osztály vezetője

Dr. Kovács Előd, a Polgármesteri Kabinet vezetője)

**Határidő:** 2021. október 28.

**74/2021.(X.26.) KOCB számú határozat**

1. A Kulturális, Oktatási és Civil Bizottság a *„Tájékoztatás Szombathely Megyei Jogú Város Önkormányzata által fenntartott óvodák óvodapedagógusi ellátottságáról”*c. előterjesztést megtárgyalta, és a tájékoztatót elfogadja.
2. A Bizottság kéri, hogy a 2021. novemberi bizottsági ülésre kerüljön előterjesztésre – az Óvodavezetői Munkaközösség véleményének, továbbá a bizottsági vitában elhangzottak figyelembevételével – egy javaslat az Önkormányzat által fenntartott óvodákban lévő óvodapedagógus utánpótlás biztosítására, az esetleges hiányok megszüntetésére, az óvodapedagógusok anyagi elismerésére.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

Dr. Károlyi Ákos jegyző

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal /1. pont vonatkozásában/

a Kulturális, Oktatási és Civil Bizottság 2021. novemberi ülése /2. pont vonatkozásában/

**75/2021.(X.26.) KOCB számú határozat**

A Kulturális, Oktatási és Civil Bizottság a **„***Tájékoztató Szombathely Megyei Jogú Város Önkormányzata által fenntartott óvodákban történt fejlesztésről*” c. előterjesztést megtárgyalta, és a tájékoztatót elfogadja.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály

vezetője)

**Határidő:** azonnal

**76/2021.(X.26.) KOCB számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 1. pontjában kapott felhatalmazás alapján a Szombathelyi Tankerületi Központ részére a Nyitra Utcai Általános Iskola által az Angol nyelvű városi versmondó verseny megrendezéséhez az Oktatási kiadások „Versenyek, rendezvények, támogatások” sora terhére 100.000 Ft támogatást biztosít.
2. A Bizottság felkéri az előterjesztőt, hogy a támogatáshoz szükséges intézkedéseket az önkormányzati forrásátadásról szóló 47/2013.(XII.4.) önkormányzati rendeletben foglaltak szerint megtenni szíveskedjen.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal /1. pont vonatkozásában/

2021. november 10. /2. pont vonatkozásában/

**77/2021.(X.26.) KOCB számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(XI.31.) önkormányzati rendelet 52.§ (2) bekezdés 1. pontjában foglaltak alapján, a Közoktatási Szakértők Országos Egyesületének Szombathelyi Csoportja részére 2021-2022. évi működésükkel összefüggő költségekre, szakmai fórumokon, konferencián való részvételre az Oktatási kiadások „Versenyek, rendezvények, támogatások” sora terhére 250.000 Ft támogatást biztosít.

2.ABizottság egyetért azzal, hogy a támogatási összeg felhasználása a Szombathelyi Köznevelési GAMESZ pénzügyi közreműködésével történjen, erre tekintettel kéri a Közgyűlést, hogy a támogatás összege a Szombathelyi Köznevelési GAMESZ részére kerüljön átcsoportosításra.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** azonnal (az 1. pont vonatkozásában)

az Önkormányzat 2021. évi költségvetéséről szóló rendeletének soron következő módosítása (a 2. pont vonatkozásában)

**78/2021.(X.26.) KOCB számú határozat**

1. A Kulturális, Oktatási és Civil Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(XI.31.) önkormányzati rendelet 52.§ (2) bekezdés 1. pontjában foglaltak alapján a Szombathelyi Óvodavezetők Munkaközössége részére, működésének, szakmai értekezleteinek 2021-2022. évi költségeire, az Oktatási kiadások „Versenyek, rendezvények, támogatások” sora terhére 350.000 Ft támogatást biztosít.

2.ABizottság egyetért azzal, hogy a programok pénzügyi lebonyolítása a Szombathelyi Köznevelési GAMESZ közreműködésével történjen, erre tekintettel kéri a Közgyűlést, hogy a támogatás összege a Szombathelyi Köznevelési GAMESZ részére kerüljön átcsoportosításra.

**Felelős:** Putz Attila, a Kulturális, Oktatási és Civil Bizottság elnöke

Dr. László Győző alpolgármester

(a végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője

Imréné Erényi Katalin, a Szombathelyi Köznevelési GAMESZ igazgatója)

**Határidő:** azonnal (az 1. pont vonatkozásában)

az Önkormányzat 2021. évi költségvetéséről szóló rendeletének soron következő módosítása (a 2. pont vonatkozásában)

**ZÁRT ÜLÉS**

**79/2021.(X.26.) KOCB számú határozat**

A Kulturális, Oktatási és Civil Bizottság a „*Javaslat a kultúra és sport területén dolgozók önkormányzati kitüntetésére*” című előterjesztést megtárgyalta, és javasolja a Közgyűlésnek, hogy 2021. évben a kitüntető díjakat az alábbi személyek részére adományozza:

**„Kiemelkedő Kulturális Munkáért-díj”**

I. fokozatDr. Czetter Ibolya

II. fokozat Nagy Marianna Zsuzsanna

Paulik Ákos Dezső

**„A Kultúra Támogatásáért-díj”** Gombás Endre

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Horváth Soma alpolgármester

Dr. László Győző alpolgármester

Dr. Károlyi Ákos jegyző

(A végrehajtás előkészítéséért:

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:**  2021. október 28.

**80/2021.(X.26.) KOCB számú határozat**

1. Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 21. pontjában foglalt felhatalmazás alapján a 2021/2022. tanévben a következő tanulókat részesíti Petz-ösztöndíjban:

|  |  |
| --- | --- |
| **Petz-ösztöndíjban részesülő tanuló neve** | **A tanuló köznevelési intézményének neve** |
| Rezák Kevin | Szombathelyi Derkovits Gyula Általános Iskola |
| Döme Benjamin | Szombathelyi Derkovits Gyula Általános Iskola |
| Pataki Erika | Szombathelyi Derkovits Gyula Általános Iskola |
| Schönfeld Antónia | Paragvári Utcai Általános Iskola |

1. A Bizottság felhatalmazza a polgármestert az ösztöndíjak fedezetéül szolgáló összeg átadására vonatkozó támogatási szerződés aláírására.

**Felelős:** Putz Attila, a Kulturális, Oktatási és Civil Bizottság elnöke

Dr. Nemény András polgármester

Dr. László Győző alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (az 1. pont vonatkozásában)

2021. november 20. /a 2. pont vonatkozásában/

**(: Putz Attila :)**

a bizottság elnöke